ইসলামের চার খলিফার কথা তো তুই জানিস। প্রথম খলিফা ছিলেন হযরত আবুবকর সিদ্দিক (রাঃ), দ্বিতীয় খলিফা হযরত ওমর (রাঃ), তৃতীয় খলিফা হযরত ওসমান (রাঃ) এবং চতুর্থ খলিফা হযরত আলী (রাঃ)। হযরত আলীর পর হযরত মুয়াবিয়া খলিফা হন।  কথা ছিল মুয়াবিয়ার পর হযরত ইমাম হোসেন (রাঃ) খলিফা হবেন। কিন্তু মুয়াবিয়ার ছেলে ইয়াজিদ নিজেই খলিফা হতে চাইল। যদিও তখন অনেকেই ইমাম হোসেন (রাঃ)-কেই খলিফা হিসেবে দেখতে চেয়েছিল। এই খলিফা হওয়া নিয়েই মূলত দ্বন্দ্ব হয় ইমাম হোসেন ও ইয়াজিদের মধ্যে।    ইয়াজিদ তার সৈন্য নিয়ে হাজির হয় কারবালার এক পাশে। একপাশে বলতে যেদিকে ফোরাত নদী সেদিকে। আর ইমাম হোসেন (রাঃ)-এর সাথে ৭২ জন বিভিন্ন বয়সের নারীপুরুষ ও শিশুরা আসেন। এই যুদ্ধে ইমাম হোসেন (রাঃ)-এর পক্ষের অধিকাংশ পুরুষ মারা যান ইয়াজিদের সৈন্যদের হাতে। আর নারী ও শিশুদের  তারা বন্দি করে ফেলে।